Vendim
Nr. 165, datë 28.3.2007

Për kalimin në përgjegjësi administrimi të Ministrisë së turizmit, kulturës, rinisë dhe sporteve, për nevojat e veta, të mjediseve, për ushtrimin e veprimtarisë së këtij institucioni
(Ndryshuar me VKM nr. 187, datë 11.4.2007)
(i përditësuar)

Në mbështetje të nenit 100 të Kushtetutës, të neneve 10, 13 e 16 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, dhe të neneve 124 e 128 të ligjit nr.8485, datë 12.5.1999 “Kodi i Procedurave Administrative në Republikën e Shqipërisë”, me propozimin e Zëvendëskryeministrit, Këshilli i Ministrave



Vendosi:

1. Kalimin në përgjegjësi administrimi të Ministrisë së Turizmit, Kulturës, Rinisë dhe Sporteve të mjediseve të ndërtesës me numër pasurie 2/99, të volumit 11, faqe 1, me përshkrimin ndërtesë shtetërore dykatëshe, me numër pasurie 2/100, të volumit 11, faqe 182, me përshkrimin “Klubi i Lidhjes”, sipas hartës treguese të pasurisë dhe kartelës së pasurisë, që i bashkëlidhet këtij vendimi.
2. Vendimi nr. 271, datë 10.6.1999 i Këshillit të Ministrave “Për kalimin në përdorim, pa shpërblim, të mjediseve të Lidhjes së Shkrimtarëve dhe Artistëve, Qendrës Kulturore Franceze”, shfuqizohet.
3. Ngarkohet Ministria e Turizmit, Kulturës, Rinisë dhe Sporteve të marrë të gjitha masat, për mbylljen e të gjitha kontratave të qirave dhe nënqirave për përdorimin e të tretëve.
4. Ngarkohen Ministri i Turizmit, Kulturës, Rinisë dhe Sporteve dhe Kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim, hyn në fuqi pas botimit në Fletoren Zyrtare.

Kryeministri
Sali Berisha

(Shtuar me VKM nr. 187 datë 11.4.2007)

